Ehdotus: neuvoston asetus yleisen tullietuusjärjestelmän soveltamisesta 1 päivästä tammikuuta 2002 alkaen 31 päivään joulukuuta 2004 annetun neuvoston asetuksen (EY) N:o 2501/2001 12 artiklan soveltamisesta /* KOM/2003/0045 lopull. - ACC 2003/0016 */





Ehdotus: NEUVOSTON ASETUS yleisen tullietuusjärjestelmän soveltamisesta 1 päivästä tammikuuta 2002 alkaen 31 päivään joulukuuta 2004 annetun neuvoston asetuksen (EY) N:o 2501/2001 12 artiklan soveltamisesta (Komission esittämä) PERUSTELUT 1. Etuuksien asteittainen vähentäminen aloittain on osa Euroopan unionin yleistä tullietuusjärjestelmää. Tarkoituksena on suunnata etuuksia niitä eniten tarvitseville maille poistamalla etuuskohtelu niiltä aloilta eri maissa, jotka pystyvät selviytymään kansainvälisessä kilpailussa ilman etuuskohteluun perustuvaa markkinoillepääsyä. 2. Yleisen tullietuusjärjestelmän soveltamisesta 1 päivästä tammikuuta 2002 alkaen 31 päivään joulukuuta 2004 10 päivänä joulukuuta 2001 annetun neuvoston asetuksen (EY) N:o 2501/2001 [1] johdanto-osan 15 kappaleessa todetaan seuraavaa: [1] EYVL L 346, 31.12.2001, s. 1. "Aloihin, joihin on sovellettu tähän saakka etuuksien asteittaista vähentämistä koskevaa järjestelyä, sovelletaan kyseistä järjestelyä tämän asetuksen ensimmäisenä soveltamisvuotena." 3. Mainitun asetuksen 12 artiklassa todetaan seuraavaa: "1. Edellä 7 ja 10 artiklassa tarkoitetut tullietuudet poistetaan niistä edunsaajamaista peräisin olevien sellaisten alojen tuotteilta, jotka ovat täyttäneet kolmen peräkkäisen vuoden ajan jommankumman seuraavista edellytyksistä: a) - liitteessä II määritelty maan kehitysindeksi on korkeampi kuin -2 ja - kaikkien kyseisen alan tuotteiden tuonti yhteisöön kyseistä maata koskeviin järjestelyihin sisällytettynä on yli 25 prosenttia samojen tuotteiden tuonnista yhteisöön kaikista liitteessä I luetelluista maista tai kaikilta siinä luetelluilta alueilta yhteensä; b) - liitteessä II määritelty maan kehitysindeksi on korkeampi kuin -2 ja - kyseisen alan erikoistumisindeksi on korkeampi kuin liitteessä II määriteltyä kyseisen maan kehitysindeksiä vastaava raja-arvo, ja - kaikkien kyseisen alan tuotteiden tuonti yhteisöön edunsaajamaasta maata koskeviin järjestelyihin sisällytettynä on yli kaksi prosenttia samojen tuotteiden tuonnista yhteisöön kaikista liitteessä I luetelluista maista tai kaikilta siinä luetelluilta alueilta. 2. Jos ala, jota koskevat tullietuudet on poistettu liitteessä I olevan D sarakkeen tai myöhemmin tämän artiklan mukaisesti tehdyn päätöksen mukaisesti, ei ole kolmen peräkkäisen vuoden aikana täyttänyt kumpaakaan 1 kohdassa mainituista edellytyksistä, tullietuudet palautetaan. 3. Komissio vahvistaa kunkin vuoden syyskuun 1 päivänä käytettävissä olevien viimeisimpien tietojen perusteella, mitkä alat täyttävät 1 ja 2 kohdassa mainitut edellytykset. 4. Komissio julkaisee Euroopan yhteisöjen virallisessa lehdessä ilmoituksen, jossa luetellaan ne alat, jotka täyttävät 1 kohdassa mainitut edellytykset viimeisimmän sellaisen vuoden osalta, jolta tiedot ovat käytettävissä. 5. Tämän asetuksen tullessa voimaan komissio päättää ennen kunkin vuoden loppua 38 artiklassa tarkoitettua menettelyä noudattaen niiden alojen tullietuuksien poistamisesta, jotka täyttävät 1 kohdassa mainitut edellytykset, sekä niiden alojen tullietuuksien palauttamisesta, jotka täyttävät 2 kohdassa mainitut edellytykset. 6. Ensimmäinen 5 kohdan mukaisesti tehty päätös tulee voimaan 1 päivänä tammikuuta 2003. Tämän jälkeen edellä olevan 5 kohdan mukaisesti tehdyt päätökset tulevat voimaan niiden tekovuotta seuraavan toisen vuoden tammikuun 1 päivänä." 4. Asetuksen 12 artiklan 5 kohdan mukaan komission on tehtävä päätös etuuksien asteittaisesta vähentämisestä. Tämän asetusluonnoksen tarkoituksena on panna täytäntöön kyseinen säännös. 5. Asetuksen 12 artiklassa tarkoitetut laskelmat on tehtävä tuoreimpien ja täydellisimpien käytettävissä olevien kauppatilastojen perusteella. Näitä ovat tällä hetkellä vuosia 1997-1999 koskevat tilastot. 6. Näiden laskelmien tulokset osoittavat, että 52 alaa, joihin on aiemmin sovellettu etuuksien asteittaista vähentämistä koskevaa järjestelyä, olisi säilytettävä kyseisen järjestelyn piirissä. Etuuksien asteittaista vähentämistä olisi sovellettava 22:een järjestelyn piiriin aiemmin kuulumattomaan alaan, kun taas GSP-kohtelu olisi palautettava 16:lle etuuksien asteittaisen vähentämisen kohteena aiemmin olleelle alalle. Nämä ajan tasalle saatetut tiedot on otettu huomioon asetusluonnoksen liitteessä. 7. GSP-asetuksen 12 artiklan 5 kohdan mukaan komission on tehtävä päätös asetuksen 38 artiklassa tarkoitettua menettelyä noudattaen. Tämän vuoksi jäsenvaltioita on kuultu yleisten tullietuuksien komitean puitteissa. Jäsenvaltiot eivät hyväksyneet komission ehdotusta etuuksien asteittaisen vähentämisen ajan tasalle saattamisesta laskelmien tulosten mukaisesti. Koska suunnitellut toimenpiteet eivät ole komitean lausunnon mukaisia, komission on toimitettava tämä asetusluonnos viipymättä neuvostolle. 2003/0016 (ACC) Ehdotus: NEUVOSTON ASETUS yleisen tullietuusjärjestelmän soveltamisesta 1 päivästä tammikuuta 2002 alkaen 31 päivään joulukuuta 2004 annetun neuvoston asetuksen (EY) N:o 2501/2001 12 artiklan soveltamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen [2], [2] EYVL C [...], [...], s. [...]. ottaa huomioon neuvoston asetuksen (EY) N:o 2501/2001 37 artiklassa tarkoitetun komitean lausunnon, joka ei vastannut sitä ehdotusta komission asetukseksi, jonka komissio teki mainitun asetuksen 12 artiklan soveltamista koskevien toimenpiteiden osalta, sekä katsoo seuraavaa: (1) Asetuksen (EY) N:o 2501/2001 7 ja 10 artiklassa tarkoitetut, edunsaajamaista peräisin oleviin tuotteisiin sovellettavat tullietuudet olisi poistettava sellaisten alojen osalta, jotka ovat täyttäneet kolmen peräkkäisen vuoden ajan jommankumman kyseisessä asetuksessa säädetyistä edellytyksistä. (2) Aikaisempien järjestelmien mukaisesti poistetut tullietuudet olisi palautettava sellaisten alojen osalta, jotka eivät ole kolmen peräkkäisen vuoden aikana täyttäneet edellä mainitussa asetuksessa säädettyjä edellytyksiä. (3) Tuoreimmat ja täydellisimmät käytettävissä olevat tilastot sen varmistamiseksi, mitkä alat täyttävät asetuksessa (EY) N:o 2501/2001 säädetyt edellytykset, koskevat vuosia 1997-1999. (4) Tämän asetuksen soveltamisen aloituspäivää vahvistettaessa olisi otettava huomioon, että talouden toimijoiden on tarpeen sopeutua sillä vahvistettuihin uusiin tulleihin. (5) Neuvoston asetuksen (EY) N:o 2501/2001 liite I olisi korvattava uudella tekstillä 7 ja 10 artiklassa tarkoitettujen tullietuuksien poistamisen tai palauttamisen huomioon ottamiseksi, ON ANTANUT TÄMÄN ASETUKSEN: 1 artikla (1) Poistetaan neuvoston asetuksen (EY) N:o 2501/2001 7 ja 10 artiklassa tarkoitetut tullietuudet tämän asetuksen liitteessä I luetelluista edunsaajamaista peräisin olevilta tuotteilta aloilla, jotka mainitaan kyseisessä liitteessä asianomaisen maan kohdalla. (2) Palautetaan neuvoston asetuksen (EY) N:o 2501/2001 7 ja 10 artiklassa tarkoitetut tullietuudet tämän asetuksen liitteessä II luetelluista edunsaajamaista peräisin oleville tuotteille aloilla, jotka mainitaan kyseisessä liitteessä asianomaisen maan kohdalla. 2 artikla (1) Tämä asetus tulee voimaan julkaisuajankohtana. Sitä sovelletaan 1 artiklan 1 kohdan osalta 1 päivästä kesäkuuta 2003 ja 1 artiklan 2 kohdan osalta 1 päivästä tammikuuta 2003. (2) Korvataan neuvoston asetuksen (EY) N:o 2501/2001 liite I tämän asetuksen liitteellä III 1 päivästä kesäkuuta 2003 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...]. Neuvoston puolesta Puheenjohtaja [...] LIITE I Alat, joita koskevat tullietuudet poistetaan. >TAULUKON PAIKKA> LIITE II Alat, joita koskevat tullietuudet palautetaan. >TAULUKON PAIKKA> LIITE III "LIITE I Yhteisön yleisen tullietuusjärjestelmän edunsaajamaat ja -alueet A-sarake: Yhteisön ulkomaankauppatilastoissa käytetyn maa- ja alueluokituksen mukainen tunnus B-sarake: Maan nimi C-sarake: Alat, joita ei oteta huomioon kyseistä maata koskevissa yleisissä järjestelyissä (7 artiklan 7 kohta) D-sarake: Alat, joita koskevat tullietuudet on poistettu kyseiseltä maalta (7 artiklan 8 kohta) E-sarake: Maat, joihin sovelletaan työntekijöiden oikeuksien suojelua koskevia erityisiä kannustusmenettelyjä (III osaston 1 jakso) F-sarake: Alat, jotka otetaan kyseisen maan osalta huomioon näissä järjestelyissä (8 artiklan 1 ja 2 kohta) G-sarake: Maat, joihin sovelletaan ympäristönsuojelua koskevia erityisiä kannustusmenettelyjä (III osaston 2 jakso) H-sarake: Maat, joihin sovelletaan vähiten kehittyneiden maiden erityisjärjestelyjä (9 artikla) I-sarake: Maat, joihin sovelletaan huumausaineiden tuotannon ja kaupan vastaisen toiminnan erityisjärjestelyjä (IV osasto ) >TAULUKON PAIKKA> RAHOITUSSELVITYS // PÄIVÄYS: 16.12.2002 // 1. TOIMENPITEEN NIMI: Ehdotus neuvoston asetukseksi yleisen tullietuusjärjestelmän soveltamisesta 1 päivästä tammikuuta 2002 alkaen 31 päivään joulukuuta 2004 annetun neuvoston asetuksen (EY) N:o 2501/2001 12 artiklan soveltamisesta 2. OIKEUSPERUSTA: Neuvoston asetuksen (EY) N:o 2501/2001 12 artikla 3. TAVOITTEET: Tämän asetuksen tarkoituksena on panna täytäntöön yleisen tullietuusjärjestelmän soveltamisesta 1 päivästä tammikuuta 2002 alkaen 31 päivään joulukuuta 2004 annetun neuvoston asetuksen (EY) N:o 2501/2001 12 artikla. 4. VAIKUTUKSET TALOUSARVIOON: Yleisen tullietuusjärjestelmän täytäntöönpano ei aiheuta yhteisön talousarvioon otettavia menoja. Se saattaa johtaa tullitulojen menetykseen tai lisäykseen riippuen niiden alojen lukumäärästä ja sen kaupan määrästä, joihin etuuksien asteittaista vähentämistä ja palauttamista voidaan soveltaa. Vuoden 2001 lukujen perusteella etuuksien asteittainen vähentäminen 22 alalta olisi johtanut noin 761 miljoonan euron suuruiseen lisäykseen ja etuuksien palauttaminen 16 alalle noin 33 miljoonan euron menetykseen tullituloissa eli nettohyöty olisi ollut 728 miljoonaa euroa. Koska etuuksien asteittainen vähentäminen tulee voimaan 1. huhtikuuta 2003, hyöty olisi vastaavasti pienempi.